**Szentendre Város Önkormányzat**

**Polgármesterének**

**148/2021. (V.26.) számú határozata**

A Képviselő-testület feladat- és hatáskörében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján, a 27/2021. (I.29.) Korm. rendelettel kihirdetett veszélyhelyzetre tekintettel a veszélyhelyzet idejére biztosított jogkörömben eljárva úgy döntök, hogy a 200/2021. (XII.17.) számú határozatának 1. és 3. pontját az alábbiak szerint módosítom:

1. „1. Szentendre Városi Óvodák, Szentendrei Rendészeti Igazgatóság, Püspökmajor Lakótelepi Bölcsőde, Gondozási Központ Szentendre, Ferenczy Múzeumi Centrum és Hamvas Béla Pest Megyei Könyvtár költségvetési szerveknél a betöltetlen álláshelyeket zárolom, azokat kizárólag polgármesteri engedéllyel tölthetik be,”
2. „3. *az 1. pontban felsorolt intézmények, valamint az önkormányzat fenntartásában lévő gazdasági társaságok* **– a Városi Szolgáltató Nonprofit Zrt. kivételével -** *bruttó 200.000 Ft felett kötelezettséget - a már megkötött szerződéseikből eredő fizetési kötelezettség kivételével - kizárólag a polgármester jóváhagyásával vállalhatnak.* **A Városi Szolgáltató Nonprofit Zrt. bruttó 3.000.000 Ft feletti kötelezettségvállalás esetén köteles polgármesteri jóváhagyás beszerzésére.”**

**Felelős:** intézményvezetők, gazdasági társaságok vezetői

**Határidő:** azonnal, a veszélyhelyzet fennállásáig

**Végrehajtásért közvetlenül felelős:** intézményvezetők, gazdasági társaságok vezetői

Szentendre, 2021. május 26.

**Fülöp Zsolt s.k.**

polgármester